فڕۆکەخانەی ئێدینبەرە

فڕۆکەخانەی ئێدینبەرە فڕۆکەخانەیەکی نێونەتەوەیییە و دەکەوێتە ناوچەی ئینگلیستۆن لە ئێدینبەرە لە سکۆتلەندا. دەکەوێتە ٥ nautical mile (٦ mi; ٩ km) ڕۆژاوای ناوەندی شار، تەنھا لە دەرەوەی ڕێگاکانی M8 و M9. خاوەندارێتی و بەڕێوەبردنی لەلایەن کۆمپانیای فڕۆکەخانەی ئێدینبەرە لیمیتەدەوەیە. فڕۆکەخانەکە قەرەباڵغترین فڕۆکەخانەیە لە سکۆتلەندا بە پشتبەستن بە ژمارەی سەرنشینەکان، لە ساڵی ٢٠٢٤دا ١٥.٨ ملیۆن سەرنشین لە فڕۆکەخانەکەوە گەشتیان کردووە، ژمارەی سەرنشینەکان لە ساڵی ٢٠٢٣ بە ڕێژەی ١٠٪ زیادیکردووە، بە گشتی ٣٥ ھێڵی ئاسمانی فڕۆکەخانەکە بەکاردەھێنن بۆ گەشتکردن بۆ زیاتر لە ١٥٢ شوێنی نێونەتەوەیی. ھەروەھا شەشەم قەرەباڵغترین فڕۆکەخانەی بەریتانیایە. مێژوو ساڵانی پێشوو لە ساڵی ١٩١٦، فڕۆکەخانەی تێرنھاووس وەک باکووریترین بنکەی بەرگریی ئاسمانیی بەریتانی لە جەنگی جیھانیی یەکەم کرایەوە کە لەلایەن سوپای فڕینی شاھانە بەکار دەھێنرا. لە ساڵی ١٩١٨، ھێزی ئاسمانیی شاھانە پێکھات و مەیدانی ئاسمانییەکە ناوی نرا «ڕاف تێرنھاووس» و خاوەندارێتییەکەی گوازرایەوە بۆ وەزارەتی فڕۆکەوانی. لە ساڵی ١٩٢٥ەوە، بنکە بچووکەکە بۆ جێگیرکردنی سکادرۆنی ٦٠٣ (شاری ئێدینبەرە) بەکار ھێنرا، کە پێک ھاتبوو لە دی ئێچ ٩ ئەییەکان، وێستلاند واپیتییەکان، ھاوکەر ھارتەکان، و بۆمبھاوێژە سووکەکانی ھاوکەر ھیند. ھەموو فڕۆکەکان ڕێڕەوێکی ئاسمانیی گیایییان بەکار دەھێنا. لە ساڵی ١٩٣٩، کاتێک جەنگی جیھانیی دووەم دەستی پێ کرد، فەرماندەیی شەڕکەری ڕاف کۆنترۆڵی مەیدانی ئاسمانییەکەی گرتە دەست و ڕێڕەوێکی فڕینی ٣٬٩٠٠ پێ (١٬١٨٩ m) کۆنکرێت کرا بۆ مامەڵەکردن لەگەڵ سوپەرمارین سپیتفایەر. لە کاتی شەڕی بەریتانیادا، سکادرۆنەکانی ٣، ٦٥، و ١٤١ لە بنکە ئاسمانییەکەدا ئامادە بوون. دوای جەنگی جیھانیی دووەم لە دوای ساڵی ١٩٤٥، کاتێک جەنگی جیھانیی دووەم کۆتاییی ھات، مەیدانی ئاسمانییەکە لەژێر کۆنترۆڵی سەربازیدا مایەوە. بە فەرمی لە ١٩ی ئایاری ١٩٤٧ بۆ ھاتوچۆی بازرگانی کرایەوە. یەکەم گەشتی بازرگانی کە فڕۆکەخانەکەی بەکار ھێنا خزمەتگوزارییەکی بەریتیش ئەورووپیان ئەیروەیز بوو لە لەندەن (نۆرتھۆڵت) بۆ شێتلاند، کە ئێدینبەرە و ئەبەردین خاڵە ناوەندییەکانی وەستان بوون. فڕۆکەکە داگلاس سی٤٧ی ١٨ کورسی بوو. ئەمانەش ببینە فڕۆکەخانەی گلاسگۆ سەرچاوەکان دەروازەی شانشینی یەکگرتوو دەروازەی فڕین